CELEX: 32017R1111
Language: lv
Date: 2017-06-22 00:00:00
Title: Komisijas Īstenošanas regula (ES) 2017/1111 (2017. gada 22. jūnijs), ar ko nosaka īstenošanas tehniskos standartus attiecībā uz procedūrām un veidlapām informācijas iesniegšanai par sankcijām un pasākumiem saskaņā ar Eiropas Parlamenta un Padomes Direktīvu 2014/65/ES (Dokuments attiecas uz EEZ. )

23.6.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 162/14
               
            KOMISIJAS ĪSTENOŠANAS REGULA (ES) 2017/1111
      (2017. gada 22. jūnijs),
      ar ko nosaka īstenošanas tehniskos standartus attiecībā uz procedūrām un veidlapām informācijas iesniegšanai par sankcijām un pasākumiem saskaņā ar Eiropas Parlamenta un Padomes Direktīvu 2014/65/ES
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 15. maija Direktīvu 2014/65/ES par finanšu instrumentu tirgiem un ar ko groza Direktīvu 2002/92/EK un Direktīvu 2011/61/ES (1) un jo īpaši tās 71. panta 7. punktu,
      tā kā:
      
                  (1)
               
               
                  Ir lietderīgi noteikt kopīgas procedūras un veidlapas, kas paredzētas tam, lai kompetentās iestādes Eiropas Vērtspapīru un tirgus iestādei (EVTI) iesniegtu informāciju par Direktīvas 2014/65/ES 71. pantā minētajām sankcijām un pasākumiem.
               
            
                  (2)
               
               
                  Lai atvieglotu saziņu starp kompetentajām iestādēm un EVTI un izvairītos no liekas kavēšanās vai iesniegšanas kļūmēm, katrai kompetentajai iestādei būtu jāizraugās kontaktpunkts konkrēti paziņošanai par sankcijām un pasākumiem.
               
            
                  (3)
               
               
                  Lai nodrošinātu, ka EVTI pareizi identificē un reģistrē visu prasīto informāciju par kompetento iestāžu piemērotajām sankcijām un veiktajiem pasākumiem, kompetentajām iestādēm būtu jāsniedz detalizēta un saskaņota informācija, šim nolūkam izmantojot īpašas veidlapas.
               
            
                  (4)
               
               
                  Lai gada ziņojumā par sankcijām un pasākumiem, kas EVTI jāpublicē saskaņā ar Direktīvas 2014/65/ES 71. pantu, iekļautu nozīmīgu informāciju, kompetentajām iestādēm informācija būtu jāziņo, izmantojot īpašas veidlapas, kurās skaidri norādīts, kuri to valsts tiesību aktos transponētās Direktīvas 2014/65/ES noteikumi ir pārkāpti.
               
            
                  (5)
               
               
                  Konsekvences labad un lai nodrošinātu finanšu tirgu netraucētu darbību, ir nepieciešams noteikt, ka šajā regulā paredzētos noteikumus un saistītos valsts pieņemtos noteikumus, ar kuriem transponē Direktīvu 2014/65/ES, sāk piemērot vienā un tajā pašā dienā.
               
            
                  (6)
               
               
                  Šī regula ir balstīta uz īstenošanas tehnisko standartu projektu, ko Komisijai iesniegusi EVTI.
               
            
                  (7)
               
               
                  EVTI nav veikusi atklātu sabiedrisko apspriešanu par šīs regulas pamatā esošo īstenošanas tehnisko standartu projektu un nav analizējusi attiecīgo kompetento iestāžu potenciālās izmaksas un ieguvumus saistībā ar standarta veidlapu un procedūru ieviešanu, jo tas būtu bijis nesamērīgi attiecībā uz to darbības jomu un ietekmi, ņemot vērā to, ka īstenošanas tehnisko standartu adresāti būtu vienīgi dalībvalstu kompetentās iestādes, nevis tirgus dalībnieki.
               
            
                  (8)
               
               
                  EVTI ir lūgusi atzinumu no Vērtspapīru un tirgu nozares ieinteresēto personu grupas, kas izveidota ar Eiropas Parlamenta un Padomes Regulas (ES) Nr. 1095/2010 (2) 37. pantu,
               
            IR PIEŅĒMUSI ŠO REGULU.
      1. pants
      Kontaktpunkti
      1.   Katra kompetentā iestāde izraugās vienu kontaktpunktu, kas nosūtīs paziņojumus par jautājumiem, kuri saistīti ar informācijas iesniegšanu saskaņā ar 2. līdz 6. pantu.
      Kompetentās iestādes informē Eiropas Vērtspapīru un tirgus iestādi (EVTI) par kontaktpunktiem, kas izraudzīti saskaņā ar pirmo daļu.
      2.   EVTI izraugās kontaktpunktu, kas saņems 1. punktā minētos paziņojumus.
      3.   EVTI savā tīmekļa vietnē publicē informāciju par 2. punktā minēto kontaktpunktu.
      2. pants
      Ziņošanas procedūra un veidlapas
      1.   Kompetentās iestādes iesniedz EVTI Direktīvas 2014/65/ES 71. panta 3. punkta otrajā daļā un 71. panta 5. punktā minēto informāciju, izmantojot informācijas tehnoloģiju sistēmas saskarnes, ko EVTI izveidojusi, lai pārvaldītu minētās informācijas saņemšanu, uzglabāšanu, publicēšanu un apmaiņu ar to.
      2.   1. punktā minēto informāciju iesniedz EVTI ziņojuma datnē šīs regulas I pielikumā noteiktajā veidlapā.
      3. pants
      Ziņojumu atzīšana par nederīgiem un atjaunināšana
      1.   Ja kompetentā iestāde esošu ziņojuma datni, ko tā iepriekš iesniegusi EVTI, vēlas atzīt par nederīgu saskaņā ar 2. pantu, tā atsauc esošo ziņojumu un nosūta jaunu ziņojuma datni.
      2.   Ja kompetentā iestāde esošu ziņojuma datni, ko tā iepriekš iesniegusi EVTI, vēlas atjaunināt saskaņā ar 2. pantu, tā ziņojuma datni ar atjauninātu informāciju iesniedz no jauna.
      4. pants
      Termiņi
      1.   Kompetentās iestādes paziņo EVTI par administratīvu sankciju, kas tikusi noteikta, bet par kuru informācija nav publicēta, tostarp par jebkuru ar to saistītu pārsūdzību un tās iznākumu, nosūtot ziņojuma datni ne vēlāk kā 10 darbdienu laikā pēc tam, kad ticis pieņemts lēmums nepublicēt informāciju par sankciju.
      2.   Kompetentās iestādes paziņo EVTI jebkuru informāciju saistībā ar jebkuru kriminālsodu, tostarp par galīgo spriedumu, nosūtot ziņojumu ne vēlāk kā 10 darbdienu laikā pēc tam, kad tā ir saņēmusi šo informāciju.
      5. pants
      Ikgadējā apkopotas informācijas iesniegšana par sankcijām un pasākumiem
      Kompetentās iestādes sniedz EVTI Direktīvas 2014/65/ES 71. panta 4. punkta pirmajā daļā minēto informāciju, aizpildot attiecīgo šīs regulas II pielikumā ietverto veidlapu. Minētajā veidlapā iekļauj informāciju par visām sankcijām un pasākumiem, ko iepriekšējā kalendārajā gadā piemērojušas kompetentās iestādes, kā minēts Direktīvas 2014/65/ES 71. pantā.
      Pirmajā daļā minēto veidlapu aizpilda elektroniski un pa e-pastu katru gadu nosūta EVTI vēlākais līdz 31. martam.
      6. pants
      Ikgadējā anonīmu un apkopotu datu iesniegšana par kriminālizmeklēšanām un kriminālsodiem
      Ja dalībvalstis saskaņā ar Direktīvas 2014/65/ES 70. pantu ir noteikušas kriminālsodus par attiecīgajā pantā minētajiem pārkāpumiem, kompetentās iestādes sniedz EVTI Direktīvas 2014/65/ES 71. panta 4. punkta otrajā daļā minētos datus, aizpildot šīs regulas III pielikumā ietverto veidlapu. Minētajā veidlapā iekļauj datus par visām veiktajām kriminālizmeklēšanām un par kriminālsodiem, ko kompetentā iestāde iepriekšējā kalendārajā gadā piemērojusi par Direktīvas 2014/65/ES 71. panta 4. punkta otrajā daļā minētajiem pārkāpumiem.
      Pirmajā daļā minēto veidlapu aizpilda elektroniski un pa e-pastu katru gadu nosūta EVTI vēlākais līdz 31. martam.
      7. pants
      Stāšanās spēkā un piemērošana
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      To piemēro no 2018. gada 3. janvāra.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 22. jūnijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 173, 12.6.2014., 349. lpp.
      
      
         (2)  Eiropas Parlamenta un Padomes Regula (ES) Nr. 1095/2010 (2010. gada 24. novembris), ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
      
         I PIELIKUMS
         
            Veidlapa informācijas iesniegšanai saskaņā ar Direktīvas 2014/65/ES 71. panta 3. punkta otro daļu un 71. panta 5. punktu
         
         Informācija saskaņā ar Direktīvas 2014/65/ES 71. panta 3. punkta otro daļu un 71. panta 5. punktu:
         
                     Lauks
                  
                  
                     Apraksts
                  
                  
                     Veids
                  
               
                     Sankcijas identifikators
                  
                  
                     Identifikācijas kods, ko piešķīrusi kompetentā iestāde sankcijas vai pasākuma informācijas iesniegšanas mērķiem
                  
                  
                     Fakultatīvi
                  
               
                     Tiesiskais regulējums
                  
                  
                     Tā Savienības tiesību akta akronīms, saskaņā ar kuru ir piemērota sankcija vai pasākums
                  
                  
                     Obligāti
                  
               
                     Dalībvalsts
                  
                  
                     Sankciju vai pasākumu informāciju iesniedzošās kompetentās iestādes dalībvalsts akronīms
                  
                  
                     Obligāti
                  
               
                     Vienības identifikators
                  
                  
                     Identifikācijas kods, ko izmanto, lai unikāli identificētu vienību, kurai piemērota sankcija vai pasākums
                  
                  
                     Obligāti (tikai attiecībā uz sankcijām vai pasākumiem, kas piemēroti ieguldījumu brokeru sabiedrībām)
                  
               
                     Sankcijas veids
                  
                  
                     Informācija par to, vai paziņotā sankcija ir kriminālsods vai administratīvs sods
                  
                  
                     Obligāti (tikai attiecībā uz sankcijām)
                  
               
                     Iestādes kods
                  
                  
                     Sankcijas vai pasākuma informāciju iesniedzošās iestādes identifikators
                  
                  
                     Obligāti
                  
               
                     ES tiesiskais regulējums
                  
                  
                     Tā Savienības tiesību akta akronīms, kas attiecas uz vienību, kurai piemērota sankcija vai pasākums.
                  
                  
                     Obligāti
                  
               
                     Vienības pilns nosaukums
                  
                  
                     Vienības, kurai piemērota sankcija vai pasākums, pilns nosaukums
                  
                  
                     Obligāti (tikai juridiskām personām)
                  
               
                     Juridiskās personas pilns nosaukums
                  
                  
                     Juridiskās personas, kurai piemērota sankcija vai pasākums, pilns nosaukums
                  
                  
                     Obligāti (tikai fiziskām personām)
                  
               
                     Kompetentā iestāde, kas piemēro sankciju
                  
                  
                     Sankciju vai pasākumu piemērojošās kompetentās iestādes akronīms
                  
                  
                     Obligāti
                  
               
                     Sankcijas/pasākuma saturs
                  
                  
                     Sankcijas vai pasākuma teksts un jebkādas būtiskas informācijas teksts par šo sankciju vai pasākumu (tostarp par jebkuru ar tiem saistītu pārsūdzību un tās iznākumu un par galīgajiem spriedumiem attiecībā uz piemēroto kriminālsodu) – galvenajā valodā
                  
                  
                     Obligāti
                  
               
                     Sankcijas/pasākuma saturs
                  
                  
                     Sankcijas vai pasākuma teksts un jebkādas būtiskas informācijas teksts par šo sankciju vai pasākumu (tostarp par jebkuru ar tiem saistītu pārsūdzību un tās iznākumu un par galīgajiem spriedumiem attiecībā uz piemēroto kriminālsodu) – citā valodā
                  
                  
                     Fakultatīvi
                  
               
                     Datums
                  
                  
                     Datums, kurā kompetentā iestāde noteikusi sankciju vai pasākumu
                  
                  
                     Obligāti
                  
               
                     Beigu datums
                  
                  
                     Datums, kurā beidzas sankcijas vai pasākuma darbība
                  
                  
                     Fakultatīvi
                  
               
                     Publiskošana
                  
                  
                     Informācija par to, vai kompetentā iestāde ir publicējusi informāciju par sankciju vai pasākumu
                  
                  
                     Obligāti
                  
               
      
         II PIELIKUMS
         
            Veidlapa apkopotas informācijas iesniegšanai par visām kompetento iestāžu piemērotajām sankcijām un pasākumiem
         
         Teksts attēlu
         
            Apkopota informācija par visām sankcijām un pasākumiem, ko […]. gadā saskaņā ar […] […]. pantu piemērojusi [kompetentās iestādes nosaukums]
            SŪTĪTĀJS:
            Dalībvalsts:
            Kompetentā iestāde:
            Adrese:
            (Izraudzītās kontaktpersonas kontaktinformācija)
            Vārds, uzvārds:
            Tālrunis:
            E-pasts:
            SAŅĒMĒJS:
            EVTI
            (Izraudzītās kontaktpersonas kontaktinformācija)
            Vārds, uzvārds:
            Tālrunis:
            E-pasts:
            Godātais/Cienītā [ierakstīt attiecīgo vārdu]!
            Saskaņā ar Direktīvas 2014/65/ES 71. panta 4. punkta pirmo daļu vēlos Jums sniegt apkopotu informāciju par visām sankcijām un pasākumiem, ko […]. gadā piemērojusi [kompetentās iestādes nosaukums]:
         
         Teksts attēlu
         
            (1) Norādīt vērtību EUR vai valsts valūtā. Ja attiecīgā sankcija attiecas ne tikai uz attiecīgo Direktīvas 2014/65/ES vai Regulas (ES) Nr. 600/2014. pantu, bet arī citu normu pārkāpumiem, katrai vērtībai pievieno norādi “APKOPOTAIS RĀDĪTĀJS”.
            (2) Tā kā piemērotās sankcijas/pasākumi var būt balstīti uz vairāk nekā vienu tiesību normu, dažādo rindu summa (sankciju vai pasākumu skaits/naudas sodu vērtība) var neatbilst piemēroto sankciju/pasākumu kopējam skaitam vai naudas sodu kopējai vērtībai.
            Ar cieņu
            [paraksts]
            Tie valsts tiesību normās transponētās Direktīvas 2014/65/ES vai Eiropas Parlamenta un Padomes Regulas (ES) Nr. 600/2014 (1) panti, kuri tikuši pārkāpti
            Pārskata periodā piemēroto sankciju/pasākumu skaits
            Pārskata periodā piemēroto administratīvo naudas sodu vērtība
            [pants, punkts, apakšpunkts]
            [sankciju/pasākumu skaits]
            [naudas sodu vērtība (1)]
            Sankcijas/pasākumi – kopā
            [sankciju/pasākumu skaits kopā (2)]
            [naudas sodu kopējā vērtība (1) (2)
            (1) Eiropas Parlamenta un Padomes 2014. gada 15. maija Regula (ES) Nr. 600/2014 par finanšu instrumentu tirgiem un ar ko groza Regulu (ES) Nr. 648/2012 (OV L 173, 12.6.2014., 84. lpp.).
         
      
      
         III PIELIKUMS
         
            Veidlapa anonīmu un apkopotu datu iesniegšanai par visām veiktajām kriminālizmeklēšanām un piemērotajiem kriminālsodiem
         
         Teksts attēlu
         
            Anonīmi un apkopoti dati par visām […]. gadā saskaņā ar […] […]. pantu veiktajām kriminālizmeklēšanām un piemērotajiem kriminālsodiem
            SŪTĪTĀJS:
            Dalībvalsts:
            Kompetentā iestāde:
            Adrese:
            (Izraudzītās kontaktpersonas kontaktinformācija)
            Vārds, uzvārds:
            Tālrunis:
            E-pasts:
            SAŅĒMĒJS:
            EVTI
            (Izraudzītās kontaktpersonas kontaktinformācija)
            Vārds, uzvārds:
            Tālrunis:
            E-pasts:
            Godātais/Cienītā [ierakstīt attiecīgo vārdu]!
            Saskaņā ar Direktīvas 2014/65/ES 71. panta 4. punkta otro daļu vēlos Jums sniegt anonīmu un apkopotu informāciju par visām [dalībvalstī] […]. gadā veiktajām kriminālizmeklēšanām un piemērotajiem kriminālsodiem.
            Kriminālizmeklēšanas
            (1) Tā kā kriminālizmeklēšanas var būt balstītas uz vairāk nekā vienu tiesību normu, dažādo rindu summa var neatbilst kopējam kriminālizmeklēšanu skaitam.
            Valsts tiesību normās transponētās Direktīvas 2014/65/ES vai Regulas (ES) Nr. 600/2014. pantu pārkāpumi, kas tikuši izmeklēti
            Pārskata periodā veikto kriminālizmeklēšanu skaits
            [pants, punkts, apakšpunkts]
            [kriminālizmeklēšanu skaits]
            Kopā – kriminālizmeklēšanas
            [kopējais kriminālizmeklēšanu skaits (1)]
         
         Teksts attēlu
         
            Piemērotie kriminālsodi
            (2) Norādīt vērtību EUR vai valsts valūtā. Ja attiecīgais kriminālsods attiecas ne tikai uz attiecīgo Direktīvas 2014/65/ES vai Regulas (ES) Nr. 600/2014. pantu, bet arī citu normu pārkāpumiem, katrai vērtībai pievieno norādi “APKOPOTAIS RĀDĪTĀJS”.
            (3) Tā kā piemērotie kriminālsodi var būt balstīti uz vairāk nekā vienu tiesību normu, dažādo rindu summa (kriminālsodu skaits/vērtība) var neatbilst piemēroto kriminālsodu kopējam skaitam/naudas sodu kopējai vērtībai.
            Ar cieņu
            [paraksts]
            Tie valsts tiesību normās transponētās Direktīvas 2014/65/ES vai Eiropas Parlamenta un Padomes Regulas (ES) Nr. 600/2014. panti, kuri tikuši pārkāpti
            Pārskata periodā piemēroto kriminālsodu skaits
            Pārskata periodā piemēroto kriminālo naudas sodu vērtība
            [pants, punkts, apakšpunkts]
            [kriminālsodu skaits]
            [kriminālo naudas sodu vērtība (2)]
            Kopā – kriminālsodi
            [kopējais kriminālsodu skaits (1)]
            [kriminālo naudas sodu kopējā vērtība (2) (3)]